Die Rightersveld word jaarliks deur duisende toeriste besoek om die natuurlandskap te kom ervaar. Maar nie net dit nie, ook om meer te kom leer van die Namakultuur. Die vraag is hoe goed ken jy jou omgewing en kultuur. Is jy trots om ’n Rightersvelder te wees of nie? Ja, en dan baie toeriste sien ons landskap en omgewing uit ’n ander oogpunt uit. En baie male dink ons as ons toeriste sien wat in die veld rondwaal en fotos neem dan dink ons net: Wat neem die mense hier op die kaal vlaktes? Ek sien dan niks. Ek het onlangs ’n foto van ’n rondehuis waar ’n vrou besig was om die huis te herstel op my facebook blad Voetpaaie met Chalwyn geplaas wat ek vanaf Ilze Wolff se facbook profile afgehaal het. Dit is ’n foto wat in 1991 in Sandrift geneem is en dis hoe sy die foto ontleed het. Ek het met haar kontak gemaak en gevra wat is so uniek van hierdie foto en hoekom het jy dit op jou facebook profile gesit? Ons is nou al so vir.. ek en Ilze Wolff is nou al vir so ’n jaar bevriend en ek het die geleentheid gehad om saam met haar verlede jaar so ’n kort toer in die Steinkopf omgewing rond te toer en so ’n paar dae terug het ek afgekom op die foto en bietjie gepraat met haar oor die foto en hoe sien sy die foto. Hoekom likes jy dit so baie? Vertel die foto ’n storie vir jou? En dit was haar terugvoering vir my ten opsigte van hierdie foto: